RESOLUCIÓN ALCALDÍA: DELEGACIÓNS DO ALCALDE NA XUNTA DE GOBERNO LOCAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/07/2015)

De conformidade co disposto no artigo 126 da Lei 7/1985, do 2 de abril, Reguladora das Bases do Réxime Local, a Xunta de Goberno Local configúrase como o órgano municipal que, baixo a presidencia do Alcalde, colabora de xeito colexiado na función de dirección política que a este lle corresponde, exerce as funcións executivas e administrativas que se sinalan no artigo 127 da citada Lei e calquera outras que lle sexan delegadas. A Xunta de Goberno Local responde políticamente ante o Pleno da súa xestión de xeito solidario, sen prexuízo da responsabilidade directa dos seus membros pola súa xestión. O artigo 124.5 da LRBRL determina que o Alcalde poderá delegar na Xunta de Goberno Local mediante decreto unha serie de competencias das enumeradas no apartado 4. Polo exposto, de conformidade co establecido nos artigos 43, 52 e 53 e demais concordantes do Real decreto 2568/1986, do 28 de novembro, polo que se aproba o Regulamento de Organización, Funcionamento e Rëxime Xurídico das Entidades Locais e preceptos citados da Lei 7/1985, Primeiro.— A Xunta de Goberno Local, sen prexuízo da súa colaboración colexiada coa Alcaldía na dirección política que me corresponde, exercerá as funcións executivas e administrativas sinaladas no artigo 127 da Lei 7/1985 e ademais, pola miña delegación, as seguintes atribucións: Segundo.— As facultades que poderá exercer a Xunta de Goberno Local en relación coas atribucións obxecto de delegación serán as propias que corresponden ao órgano delegante, reservándose, non obstante, esta Alcaldía, conforme co establecido nos artigos 44.1 e 116 do RD 2568/1986, a facultade de avocar en todo momento as atribucións sobre calquera asunto ou atribución delegada aínda cando se atope en trámite de debate no seo da Xunta de Goberno Local. Na parte expositiva dos acordos adoptados pola Xunta de Goberno Local farase constar esta delegación mediante a mención expresa da data da presente resolución. Terceiro.— O réxime xurídico da presente delegación será o previsto con carácter xeral nos artigos 114 a 118 do RD 2568/1986, agás no relativo aos recursos de reposición e aos extraordinarios de revisión que se poidan interpoñer contra os acordos adoptados en exercizo de atribucións delegadas que serán resoltos pola propia Xunta de Goberno Local. Así mesmo, deléganse na Xunta de Goberno Local as facultades de revisión de oficio reguladas no Capítulo I do Título VII da Lei 30/1992, do 26 de novembro, de Réxime Xurídico das Administracions Públicas e do Procedimento Administrativo Común, cando o acto obxeto de revisión se tivese dictado en virtude de competencias delegadas polo Alcalde no presente Decreto. Cuarto.— Comunicar, para o seu coñecemento e efectos, a presente resolución a todos os concelleiros e concelleiras afectados e aos xefes das diferentes áreas e servizos municipais a través da súa inserción na Intranet municipal. Lembrarlles así mesmo que, de conformidade co art.177 do RD 2568/1986 e segundo o disposto na Circular 1/2015 da Secretaría da Xunta de Goberno Local, para que os expedientes conclusos se poidan incluir na orde do día dunha sesión ordinaria, deberán estar en poder da Secretaría do Goberno Local ás 12,00 horas do martes da semana de realización da devandita sesión. Quinto.— Deixar sen efecto cantas resolucións da Alcaldía relativas á Xunta de Goberno Local se opoñan á presente resolución. Sexto.— A presente resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme ó establecido no art.44.2 do RD 2568/1986, e será obxecto de publicidade activa na sede electrónica municipal conforme ao disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Sétimo.— Da presente resolución darase conta de forma individualizada ao Pleno da Corporación para os efectos de que quede informado da mesma, de conformidade co establecido no art.44 do RD 2568/19856, en relación co 38. d) do mesmo corpo legal. Vigo, 19 de xuño de 2015.—O Alcalde-Presidente, Abel Caballero Álvarez.—A Secretaria do Goberno Local, Mª Concepción Campos Acuña.